google/wiki40b huggingface dataset:
कृष्णा कोहली

प्रारंभिक जीवन और शिक्षा

कृष्णा कोहली 1 फ़रवरी 1979 को नगरपारकर जिले के सुदूर गांव में एक गरीब परिवार में पैदा हुई थी। जब वह एक कक्षा तीन का छात्रा थी, तो उसे और उसके परिवार को एक निजी जेल में तीन साल के लिए कैदी के रूप में स्वामित्व के कब्जे में ले लिया गया। अपने नियोक्ता की जमीन पर उन्होंने शुरू में अम्मेरर्ट जिले से प्राथमिक शिक्षा प्राप्त की थी और फिर मीरपुरखास जिले से।
1994 में उनकी 16 साल की उम्र में शादी हुई, जब वह 9 कक्षा में पढ़ रही थी। उन्होंने अपनी पढ़ाई के बाद अपनी पढ़ाई जारी रखी और 2013 में सिंध विश्वविद्यालय से स्नातकोत्तर की डिग्री समाजशास्त्र विषय में प्राप्त की।
2007 में उन्होंने इस्लामाबाद में तीसरी प्रवासी मानवाधिकार युवा नेतृत्व प्रशिक्षण शिविर में भाग लिया जिसमें उन्होंने पाकिस्तान की सरकार, अंतरराष्ट्रीय स्थानांतरण, रणनीतिक योजना का अध्ययन किया, और सामाजिक परिवर्तन के लिए इस्तेमाल किया जा सकता है कि डिवाइस के बारे में जान सकते हैं,

राजनीतिक कैरियर

कोहली ने पाकिस्तान पीपुल्स पार्टी (पीपीपी) के सामाजिक कार्यकर्ता के रूप में क्षेत्र में वंचित समुदाय के अधिकारों के अभियान में भाग लिया। वे कार्यस्थल में महिलाओं के अधिकार, प्रतिबंध लेबल, और यौन उत्पीड़न के खिलाफ अभियान चलाते हैं। 2018 में वह सीनेट चुनाव में पाकिस्तान के सीनेट में चुने गई, 2018 पाकिस्तान के सीनेट चुनाव में। वह पहली बार हिंदू दलित महिला बन गईं और रावलपिंडी चोल के बाद दूसरी हिन्दू महिला सीनेट में चुने गई।
वसाचूषण

वसाचूषण (वसा: चर्बी। चूषण: चूसना; अंग्रेजी: Liposuction), एक सौंदर्य शल्यक्रिया है जिसमें मानव शरीर की कई अलग अलग जगहों से वसा (चर्बी) को निकाला जाता है। आमतौर पर यह शल्यक्रिया पेट, जांघ, नितंब और गर्दन पर जमी वसा को निकालने के लिए की जाती है।
किसी एक सत्र में सुरक्षित रूप से कितनी वसा निकाली जा सकती है, यह कई कारकों पर निर्भर करता है और इसका निर्णय चिकित्सक और रोगी को मिल कर करना होता है। किसी एक सत्र में बहुत ज्यादा वसा निकालने के नकारात्मक पहलू भी हैं। जिन रोगियों में किसी एक स्थान से यदि आवश्यकता से अधिक वसा निकाल दी गयी हो उनके शरीर की त्वचा पर असामान्य रूप से बनी "गुठलियों" और/या "गड्ढ़ों" को देखा जा सकता है। शल्यक्रिया से जुड़े जोखिम वसा की निकाली गयी मात्रा के साथ बढ़ते जाते हैं।
संरचना सूत्र

रासायनिक यौगिकों के अणुओं की संरचना के चित्रात्मक निरूपण (graphical representation) को संरचना सूत्र (structural formula) कहते है। इससे पता चलता है कि अणु में कौन-कौन से परमाणु किस प्रकार जुड़े हुए हैं। इसमें अणु के अन्दर परमाणुओं के बीच के रासायनिक बन्ध भी दिखाये जाते हैं। रसायनशास्त्री प्राय: रासायनिक अभिक्रियाओं एवं संश्लेषण को संरचना सूत्र से ही प्रदर्शित करते हैं, अणुसूत्र से नहीं। इसका कारण है कि संरचना सूत्र के प्रयोग से अभिक्रायाओं के दौरान संरचना में होने वाले परिवर्तन भी दृष्टिगोचर होते हैं जो केवल अणुसूत्र के प्रयोग में छिपे रह जाते हैं। संरचना सूत्र वहाँ विशेष रूप से उपयोगी है जहाँ यौगिक, समावयवता का गुण प्रदर्शित करते हों। किन्तु संरचनासूत्र लिखना (बनाना), अणुसूत्र से अधिक जटिल होता है।

प्रकार

संरचना सूत्र के लिये प्रकाशनों में मुख्यत: तीन प्रकार के निरूपण प्रयोग किये जाते हैं - टेक्स्ट (पाठ), लेविस प्रारूप (Lewis type) तथा रेखा-कोण सूत्र। कम्प्यूटरों एवं सोफ्टवेयरों के कारण SMILES, InChI और CML आदि कुछ अन्य विधियाँ भी प्रयोग की जा रही हैं।

लेविस संरचना

यह भी एकतलीय चित्रात्मक प्रनाली है। इसमें परमाणुओं का जुड़ाव तो दिखता है किन्तु त्रिविमीय सूचनाएं नहीं दिखाना कठिन होता है।

त्रिविम संरचना

अणुओं के भीतर परमाणुओं के त्रिविम विन्यास को दिखने के लिये कई विधियाँ प्रचलित हैं -
इक्रम अली खिल

अंतरराष्ट्रीय करियर

दिसंबर २०१८ में, उन्हें २०१८ एसीसी इमर्जिंग टीम्स एशिया कप के लिए अफगानिस्तान की अंडर - २३ टीम में नामित किया गया था।
फरवरी २०१९ में, भारत में आयरलैंड क्रिकेट टीम के खिलाफ उनकी श्रृंखला के लिए उन्हें अफगानिस्तान के टेस्ट और एक दिवसीय अंतरराष्ट्रीय (वनडे) टीम में मौका दिया गया था। उन्होंने २ मार्च २०१९ को आयरलैंड के खिलाफ अफगानिस्तान के लिए अपना पहला वनडे मैच खेला। जबकि उन्होंने १५ मार्च २०१९ को आयरलैंड के खिलाफ अफगानिस्तान के लिए अपने टेस्ट क्रिकेट करियर की शुरुआत की।
६ जून २०१९ को, उन्हें २०१९ क्रिकेट विश्व कप के लिए अफगानिस्तान की टीम में शामिल किया गया। उन्हें मोहम्मद शहजाद के स्थान पर मौका दिया, जिन्हें घुटने की चोट के कारण टूर्नामेंट से बाहर होना पड़ा है।
२०२८ ईसा पूर्व

२०२८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०२८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बहामाज़ के गवर्नर-जनरल

नियुक्ति

बहामाज़  समेत लगभग सारे राष्ट्रमण्डल प्रजाभूमियों में, गवर्नर-जनरल की नियुक्ति महारानी द्वारा, संबंधित प्रजाभूमि के प्रधानमंत्री के सलाह पर होती है। हालाँकि कुछ प्रजाभूमियाँ ऐसी भी हैं, जहाँ गवर्नर-जनरल का चुनाव राष्ट्रीय संसद द्वारा बहुमत से होता है। बहामाज़  में गवर्नर-जनरल को शासक द्वारा, प्रधानमंत्री की सलाह पर नियुक्त किया जाता है।

कार्य व कर्तव्य

बहामाज़  सैद्धांतिक रूप से एक राजतंत्र है, और और जमैका  के शासक के पदाधिकारी इसके राष्ट्रप्रमुख होते हैं, हालाँकि शासक की सारी संवैधानिक शक्तियों का अभ्यास, उनके प्रतिनिधि के रूप में, बहामाज़  के गवर्नर-जनरल करते हैं। बहामाज़  के सत्ताधारी रानी/राजा पर सैद्धांतिक रूप से एक संवैधानिक शासक के अधिकार निहित है, परंतु परंपरानुसार इन सारी शक्तियों का अभ्यास केवल संसद और सरकार के विनिर्देशों के अनुसार ही, शासक के प्रतिनिधि होने के नाते, महाराज्यपाल द्वारा किया जाता है। संसदीय शासक होने के नाते, शासक के सारे संवैधानिक अधिकार(जोकि महाराज्यपाल द्वारा निर्वाहित होते हैं), निष्पक्ष तथा गैर-राजनैतिक कार्यों तक सीमित हैं।
सैद्धांतिक रूप से, महारानी तथा उनके महाराज्यपाल, दोनों पर ही अत्यंत संवैधानिक शक्तियाँ निहित हैं, परंतु ऐसे किसी भी अधिकार का निर्वाह वे केवल स्वेच्छा से नहीं कर सकते है। अपने पद के कर्तव्यों का निर्वाह करने हेतु वे प्रधानमंत्री या अन्य संबंधित अधिकारी के सलाह पर ही कार्य कर सकते हैं। गवर्नर-जनरल, विभिन्न राजकीय और पारंपरिक कार्यों में बहामाज़ की रानी का प्रतिनिधित्व करते हैं, जैसे की:संसद के राजकीय उद्घाटन का समारोह, सैन्य परेड में और विभिन्न नागरिक और सैन्य सम्मानों की प्रस्तुति के दौरान। इसके अलावा गवर्नर-जनरल, महारानी के प्रतिनिधि के रूप में, राष्ट्रप्रमुख के कई आधिकारिक कार्यों का भी निर्वाह करते है, उदाहरणस्वरूप:प्रधानमंत्री और अन्य मंत्रियों की नियुक्ति व बर्खास्तगी, संसद का सत्र-आवाहन करना और सत्रांत करना और नए चुनावों की घोषणा करना। ये सब, सैद्धान्तिक तौर पर शासक के अधिकार हैं, परंतु वास्तविक रूप से इन्हें केवल गवर्नर-जनरल द्वारा ही उपयोग किया जाता है। शासक के राजनैतिक-शक्तियों का अभ्यय गवर्नर-जनरल द्वारा सरकार और अपने मंत्रियों की सलाह और विनिर्देशों पर ही करते हैं।
बाबूराम सक्सेना

डॉ॰ बाबूराम सक्सेना (1897 -- ) भारत के एक भाषावैज्ञानिक थे। वे इलाहाबाद विश्वविद्यालय के संस्कृत विभागाध्यक्ष तथा एवं उपकुलपति रहे। १९६९ से १९७५ तक विज्ञान परिषद् प्रयाग के सभापति रहे।
देवयानी तारामंडल

देवयानी या ऐन्ड्रौमेडा एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। देवयानी तारामंडल खगोलीय गोले के उत्तरी भाग में स्थित है। एण्ड्रोमेडा आकाशगंगा भी आकाश में इसी तारामंडल के क्षेत्र में नज़र आती है।

अन्य भाषाओं में

अंग्रेज़ी में देवयानी तारामंडल को "ऐन्ड्रौमेडा कॉन्स्टॅलेशन" (Andromeda constellation) कहा जाता है। पुराने यूनानी मिथ्या-ग्रंथों में "ऐन्ड्रौमेडा" एक राजकुमारी थी जिसे एक जल-दानव का ग्रास बनाने के लिए समुद्र के किनारे एक चट्टान से बांध दिया गया था। काफ़ी भाषाओँ में इसका नाम "ज़ंजीर से बंधी स्त्री" ही है, जैसे की अरबी में "अल-मरात अल-मुसलसलाह" (المرأة المسلسلة) और लातिनी में "मुलियर कातेनाता" (Mulier Catenata)।
एस्पाराजिन

एस्पाराजिन एक कार्बनिक यौगिक है।
गुंडप्पा विश्वनाथ

गुंडप्पा विश्वनाथ एक पूर्व भारतीय क्रिकेटर हैं। उन्होंने 1967 में अपने पहले प्रथम श्रेणी मैच में 230 रन बनाए थे।

गावस्कर से रिश्तेदारी

विश्वनाथ की शादी सुनील गावस्कर की बहन से हुई थी।
मिमारोपा

नामोत्पत्ति

मिमारोपा का नाम इस क्षेत्र में निहित प्रान्तों के नामों को मिलाकर गढ़ा गया: "मि" (मिन्दोरो), "मा" (मारिनदूके), "रो" (रोमब्लोन) और "पा" (पालावन)। ध्यान दें कि मिन्दोरो एक द्वीप है जो स्वयं दो प्रान्तों - ओक्सिडेन्टल मिन्दोरो और ओरिएन्टल मिन्दोरो - में विभाजित है।
पूर्ण स्वराज्य

स्वराज्य का अर्थ है पूरी तरह से अपना राज्य
मादारीपुर सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

मादारीपुर सदर उपजिला बांग्लादेश के मध्य में स्थित, ढाका विभाग के मादारीपुर जिले में स्थित है।
चल सेतु

चल सेतु (moveable bridge) ऐसा सेतु होता है जिसके भाग या सम्पूर्ण सेतु हिलाया जा सके। अक्सर ऐसे सेतुओं के मध्य भाग ऊपर ऊठाए जा सकते हैं ताकि नीचे से अधिक ऊँचाई वाले वाहन समय-समय पर बिना सेतु से टकराए आ-जा सकें। बैस्क्यूल सेतु ऐसे सेतु का एक उदहारण होते हैं।
फास्फोरस अम्ल

फास्फोरस अम्ल एक अकार्बनिक यौगिक है।
नीलगिरी वृक्ष

परिचय

यूकेलिप्टस (Eucalyptus) मिर्टेसी (Myrtaceae) कुल का एक बहुत ऊँचा वृक्ष हैं। इसकी लगभग 600 जातियाँ हैं, जो अधिकांशत: आस्ट्रेलिया और तस्मानिया में पाई जाति हैं। यूकेलिप्टस रेंगनेस (Eucalyptus regnas) इनमें सबसे ऊँची जाति हैं, जिसके वृक्ष 322 फुट तक ऊँचे होते हैं। उपयोगिता के कारण यूकेलिप्टस अब अमरीका, यूरोप, अफ्रीका एवं भारत में बहुतायतश् से उगाया जा रहा है। बीज नरम, उपजाऊ भूमि में सिंचाई करके बो दिया जाता है। कुछ वर्ष बाद छोटे छोटे पौधों को सावधानी से निकालकर, जंगलों में लगा दिया जाता है। ऐसे समय जड़ों की पूरी देखभाल करनी पड़ती है, अन्यथा थोड़ी असावधानी से ही उनकी जड़े नष्ट हो जाती हैं। इसके कारण पौधे सूख जाते हैं। दक्षिण भारत में नीलगिरि पर्वत पर यूकेलिप्टस ग्लोबूलस (Eucalyptus globulus) जातिवाला वृक्ष बाहर से मँगाकर लगाया गया है। इस स्थान पर यह बहुत अच्छा उगता है और काफी ऊँचे ऊँचे वृक्ष के जंगल तैयार हो गए हैं। ऊँचे वृक्ष से अच्छे प्रकार की इमारती लकड़ी प्राप्त होती है, जो जहाज बनाने, इमारती खंभे, अथवा सस्ते फर्नीचर के बनाने में काम आती है। इसकी पत्तियों से एक शीघ्र उड़नेवाला तेल, यूकेलिप्टस तेल, निकाला जाता है, जो गले, नाक, गुद्रे तथा पेट की बीमारियों, या सर्दी जुकाम में ओषधि के रूप में प्रयुक्त होता है। इस वृक्ष से एक प्रकर का गोंद भी प्राप्त होता है। पेड़ो की छाल कागज बनाने और चमड़ा बनाने के काम में आती है।

विकास

नीलगिरी के पौघे सामान्य मिट्टी और जलवायु में उगते हैं। जिन क्षेत्रों में औसत तापमान ३०-३५ डिग्री तक रहता है वो नीलगिरी की खेती के लिए अनुकूल माने जाते हैं। इस पौघे का विकास बीजों और कलम दोनों से ही किया जा सकता है। चूंकि इसके पौघे काफी लंबे होते हैं इसलिए प्राय: इन्हें जमीन में ही रोपा जाता है। पोघे के उचित विकास के लिए इन्हें पर्याप्त मात्रा में सूर्य का प्रकाश, हवा और पानी की आवश्यकता होती है।

तेल

नीलगिरी की ताजा पत्तियों को तोड़कर इससे तेल बनाया जाता है जो विभिन्न रोगों के उपचार में काम आता है। इन पत्तियों से डिस्टीलेशन की प्रक्रिया द्वारा तेल निकालने का काम होता है। इस प्रक्रिया के बाद रंगहीन द्रव्य (तेल) प्राप्त होता है जिसमें किसी भी प्रकार का स्वाद नहीं होता। इस तेल की सबसे बडी विशेषता यह है कि यह केवल अल्कोहल में घुलनशीन होता है। नीलगिरी तेल का प्रयोग एक एंटीसेप्टिक और उत्तेजक औषधि के रूप में किया जाता है। यह हृदय गति को बढाने में मदद करता है। नीलगिरी का तेल जितना पुराना होता जाता है इसका असर और भी बढता जाता है। यह काफी हद तक मलेरिया रोग के उपचार में भी काम में आता है। गले में दर्द होने पर भी नीलगिरी के तेल का उपयोग किया जाता है।
इसके लंबे तने को बल्लियां और टिम्बर के लिए उपयोग किया जाता है।
कुँवर सिंह

बाबू कुंवर सिंह (1777 - 1857) सन 1857 के प्रथम भारतीय स्वतंत्रता संग्राम के सिपाही और महानायक थे। अन्याय विरोधी व स्वतंत्रता प्रेमी बाबू कुंवर सिंह कुशल सेना नायक थे। इनको 80 वर्ष की उम्र में भी लड़ने तथा विजय हासिल करने के लिए जाना जाता है।

जीवन अवधि

वीर कुंवर सिंह का जन्म 23 अप्रैल 1777 को बिहार के भोजपुर जिले के जगदीशपुर गांव में हुआ था। इनके पिता बाबू साहबजादा सिंह प्रसिद्ध शासक भोज के वंशजों में से थे। उनके छोटे भाई अमर सिंह, दयालु सिंह और राजपति सिंह एवं इसी खानदान के बाबू उदवंत सिंह, उमराव सिंह तथा गजराज सिंह नामी जागीरदार रहे तथा अपनी आजादी कायम रखने के खातिर सदा लड़ते रहे।

1857 के संग्राम में बाबू कुंवर सिंह

1857 में अंग्रेजों को भारत से भगाने के लिए हिंदू और मुसलमानों ने मिलकर कदम बढ़ाया। मंगल पांडे की बहादुरी ने सारे देश में विप्लव मचा दिया। बिहार की दानापुर रेजिमेंट, बंगाल के बैरकपुर और रामगढ़ के सिपाहियों ने बगावत कर दी। मेरठ, कानपुर, लखनऊ, इलाहाबाद, झांसी और दिल्ली में भी आग भड़क उठी। ऐसे हालात में बाबू कुंवर सिंह ने भारतीय सैनिकों का नेतृत्व किया।
27 अप्रैल 1857 को दानापुर के सिपाहियों, भोजपुरी जवानों और अन्य साथियों के साथ आरा नगर पर बाबू वीर कुंवर सिंह ने कब्जा कर लिया। अंग्रेजों की लाख कोशिशों के बाद भी भोजपुर लंबे समय तक स्वतंत्र रहा। जब अंग्रेजी फौज ने आरा पर हमला करने की कोशिश की तो बीबीगंज और बिहिया के जंगलों में घमासान लड़ाई हुई। बहादुर स्वतंत्रता सेनानी जगदीशपुर की ओर बढ़ गए। आरा पर फिर से कब्जा जमाने के बाद अंग्रेजों ने जगदीशपुर पर आक्रमण कर दिया। बाबू कुंवर सिंह और अमर सिंह को जन्म भूमि छोड़नी पड़ी। अमर सिंह अंग्रेजों से छापामार लड़ाई लड़ते रहे और बाबू कुंवर सिंह रामगढ़ के बहादुर सिपाहियों के साथ बांदा, रीवां, आजमगढ़, बनारस, बलिया, गाजीपुर एवं गोरखपुर में विप्लव के नगाड़े बजाते रहे। ब्रिटिश इतिहासकार होम्स ने उनके बारे में लिखा है, 'उस बूढ़े राजपूत ने ब्रिटिश सत्ता के विरुद्ध अद्भुत वीरता और आन-बान के साथ लड़ाई लड़ी। यह गनीमत थी कि युद्ध के समय कुंवर सिंह की उम्र अस्सी के करीब थी। अगर वह जवान होते तो शायद अंग्रेजों को 1857 में ही भारत छोड़ना पड़ता।'

वीरगति

इन्होंने 23 अप्रैल 1858 में, जगदीशपुर के पास अंतिम लड़ाई लड़ी। ईस्ट इंडिया कंपनी के भाड़े के सैनिकों को इन्होंने पूरी तरह खदेड़ दिया। उस दिन बुरी तरह घायल होने पर भी इस बहादुर ने जगदीशपुर किले से गोरे पिस्सुओं का "यूनियन जैक" नाम का झंडा उतार कर ही दम लिया। वहाँ से अपने किले में लौटने के बाद 26 अप्रैल 1858 को इन्होंने वीरगति पाई।
शराबी (1984 फ़िल्म)

संक्षेप

अमरनाथ (प्राण) एक बहुत अमीर व्यापारी है और अपने व्यापार को बढ़ाने के चक्कर में वो अपने एकलौते बेटे, विक्की कपूर (अमिताभ बच्चन) के लिए थोड़ा सा भी वक्त नहीं निकाल पाते रहता है। मुंशी फूलचन्द (ओम प्रकाश) उसका दोस्त रहता है और विक्की की देखरेख भी करते रहता है। अपने पिता की अनदेखी करने के कारण विक्की बचपन से ही शराबी बन जाता है।
एक दिन विक्की की मुलाक़ात, मीना (जयाप्रदा) से होती है। वे दोनों एक दूसरे को प्यार करने लगते हैं। वहीं नटवर (रंजीत) बस किसी तरह विक्की से पैसे कमाना चाहते रहता है और उसके दिये उपहार की चोरी भी करते रहता है। उन्हें अलग करने के लिए नटवर एक योजना बनाता है और सभी को यकीन दिला देता है कि विक्की का किसी और लड़की के साथ संबंध है। अमरनाथ उस पर गुस्सा होता है और अपने जायदाद और घर से उसे बाहर कर देता है। उसके साथ साथ मुंशी भी घर से बाहर चले जाता है।
वे दोनों सड़क के किनारे रात बिताते हैं और अगली सुबह मुंशी काम की तलाश में निकल जाता है, पर एक सड़क हादसे का शिकार हो जाता है और उसकी मौत हो जाती है। विक्की को एहसास होता है कि उसके शराबी होने के कारण मुंशी को काम पर जाना पड़ा और इस हादसे का शिकार होना पड़ा, वो शराब को छोड़ देता है।
अब्दुल को पता चलता है कि उसका बेटा लापता है। नटवर उससे मिल कर उसे बताता है कि उसके बेटे का अपहरण हो चुका है और यदि वो उनकी मांग नहीं मानेगा तो वे उसके बेटे को नहीं छोड़ेंगे। इसके लिए उसे मीना को मारना पड़ेगा। अब्दुल उसे मीना की लाश दिखाता है और अपने बेटे को वापस ले जाता है। विक्की को मीना के मौत के बारे में पता चलता है तो वो नटवर से लड़ाई करता है, पर वो ये आरोप अब्दुल पर लगा देता है और कहता है कि उसने गोवर्धनदास के आदेश पर मीना की हत्या कर दी।
वहीं, अमरनाथ को अपनी गलती का एहसास हो जाता है और वो विक्की को ढूंढने लगता है। गोवर्धनदास उसके जायदाद को अपने नाम कराने और अमरनाथ को मारने की योजना बनाने लगता है। विक्की को इस बारे में पता चलता है तो वो गोवर्धन और उसके गुंडों से लड़ने चले जाता है। विक्की के हाथ में नटवर गोली चला देता है, पर बाद में नटवर और गोवर्धनदास को अनवर गिरफ्तार कर लेता है। विक्की ने जितने लोगों की भी मदद की होती है, वे सभी विक्की की मदद करते हैं। जख्मी हुए विक्की और अमरनाथ के पास मीना को लाते हुए अब्दुल बोलता है कि विक्की ने उसके बेटे की मदद की थी, तो वो कैसे उसके प्यार को मार सकता था।
अमरनाथ अपनी गलती को मानते हुए मीना का अपने परिवार में स्वागत करता है। अंत में विक्की एक गरीब बेघर लोगों के लिए मुंशी फूलचंद नगर नाम से घरों का निर्माण कराता है और इसी के साथ कहानी समाप्त हो जाती है।
1979 कनाडा मास्टर्स

पुरुष एकल

ब्योन बोर्ग ने  जॉन मेकनरो को 6-3, 6-3 से हराया।
अमरीकी ओपन ग्रैंड स्लैम टेनिस प्रतियोगिता

यह वर्ष की आखिरी ग्रैंड स्लैम टैनिस प्रतियोगिता है जो अमेरिका में न्यूयॉर्क शहर आयोजित की जाती है।
पहली बार यह प्रतियोगिता संयुक्त राज्य अमेरिका में 1881 में अगस्त के महीने में न्यूपोर्ट में खेली गई। इसका आयोजन 1918 तक न्यूपोर्ट में ही हुआ। चेलेंज़ राउन्ड 1911 में हटा दिया गया। अमरीकी फेडरेशन से जुड़े क्लब के सदस्य ही इस स्पर्धा में भाग ले सकते थे। महिलाओं का एकल पहली बार 1887 में फिलाडेल्फिया में खेला गया। 1919 में इस प्रतियोगिता का स्थान बदलकर फोरेस्ट हिल वेस्ट साइड टेनिस क्लब,न्यूयॉर्क कर दिया गया। 1974 तक यह प्रतियोगिता घास पर होती थी, 1975 से 1977 के बीच में यह प्रतियोगिता क्ले कोर्ट पर हुई। 1970 में यह प्रतियोगिता ओपन हो गई। यह प्रतियोगिता टाई ब्रेक को अपनाने वाली पहली मु्ख्य प्रतियोगिता थी।
The US Open moved for the final time in 1978, with the Flushing Meadows stadium, in the Queens district of New York, having the honour of hosting the fourth and final Grand Slam event of the year since then. The clay courts have been replaced by Decoturf hard court surfaces.
The US Open has the largest centre court in the world, with room for 23,000 spectators in the Arthur Ashe Stadium, opened in 1997. In 1999, the old centre court was renovated and renamed the Louis Armstrong Stadium.
२२६५ ईसा पूर्व

२२६५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२६५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कार्लोस स्लिम

मैक्सिको के धनी उद्योगपति कार्लोस स्लिम हेलू को फोब्र्स द्वारा मार्च, 2010 में जारी दुनिया के अरबपतियों की सूची में पहले स्थान पर रखा गया। उनकी कुल संपत्ति 53.5 अरब डॉलर आंकी गई, जिसके चलते उन्होंने माइक्रोसॉफ्ट के संस्थापक बिल गेट्स को अपदस्थ कर सूची में पहला स्थान पर कब्जा किया। दुनिया के सबसे अमीर व्यक्ति बनने वाले कार्लोस मैक्सिको के पहले व्यक्ति हैं।
डाइगैलेन

डाइगैलेन एक अकार्बनिक यौगिक है।
माँड़

पकाए हुए चावलों में से निकला हुआ लसदारपानी, माँड़ (संस्कृत : मण्ड ; अंग्रेजी : Rice water) कहलाता है।

उपयोग

माँड़, अतिसार (डायरिया) के उपचार के लिये विशेष उपयोगी है। परम्परागत रूप से इसका उपयोग त्वचा और केश को कांतिमय बनाने के लिये किया जाता रहा है। इसमें विटामिन B, C, E, तथा खनिज तत्त्व होते हैं जो त्वचा को खींचकर सुन्दर बनाते हैं तथा त्वचा के खुले हुए छिद्रों को बन्द कर देते हैं। इससे त्वचा की कोशिकाओं की वृद्धि भी होती है, रक्त संचार बढ़ता है।
दक्षिण चीन की एक अल्पसंख्यक जाति (Yao) माँड़ का उपयोग प्राकृतिक शैम्पू के रूप में शदियों से करती रही है। वे इसी से अपने लम्बे-लम्बे बाल धोया करते हैं।
कोड़िकोड जिला

विवरण

ज़िला कन्नूर जिले और माउ में पांडिचेरी राज्य के उत्तर में, पूर्व में वायनाड, और दक्षिण में मलप्पुरम स्थित है। अरब सागर पश्चिम में है। २००१ में जिला को चार तालुकाओं में विभाजित किया गया था: कोड़िकोड, वातकरा, कोयलींडी और तैमरासरी। २०११ की जनगणना में १२ ब्लॉक पंचायतें हैं: बालससेरी, चेलन्नूर, कोदुवली, कोड़िकोड, कुन्नमंगलम, कुन्नुमल, मेलेडी, पंथालीयनी, पेरामबा, थोडन्नूर, थूनी, और वातकरा। कोड़िकोड जिला एक बार शक्तिशाली ज़मोरींस की राजधानी थी और एक प्रमुख व्यापार और वाणिज्य केंद्र था, कोड़िकोड मालाबार का सबसे महत्वपूर्ण क्षेत्र था। आज, हरे भरे ग्रामीण इलाकों, शांत समुद्र तटों, ऐतिहासिक स्थलों, वन्यजीव अभयारण्य, नदियों, पहाड़ियों, एक अनूठी संस्कृति और गर्मजोशीपूर्ण माहौल है, कोड़िकोड एक लोकप्रिय गंतव्य है। शास्त्रीय प्राचीन काल और मध्य युग के दौरान, पूर्वी मसालों के प्रमुख व्यापारिक बिंदु के रूप में कोड़िकोड को अपनी भूमिका के लिए "मसाले का शहर" भी कहा जाता था। जिला एक प्रसिद्ध कपास-बुनाई केंद्र भी था, जिसे केलिको कपड़ा नाम दिया गया था। एशिया, अफ्रीका और मध्य-पूर्व के कई राज्यों के साथ व्यापार कोड़िकोड एक लोकप्रिय व्यापारिक केंद्र बना।
फाल्गुन शुक्ल पञ्चमी

फाल्गुन शुक्ल पंचमी भारतीय पंचांग  के अनुसार बारहवें माह की पाँचवी तिथि है, वर्षान्त में अभी २५ तिथियाँ अवशिष्ट हैं।
दृष्टिवाद

दृष्टिवाद (Immaterialism या Subjective Idealism), पदार्थवाद का अस्वीकार है। पदार्थवाद के अनुसार ज्ञान का विषय ज्ञाता से स्वाधीन अस्तित्व रखता है और होने या न होने से उसकी स्थिति में कोई भेद नहीं पड़ता। दृष्टिवाद एक रूप में, प्रृकति के स्वतंत्र अस्तित्व से इनकार करता है; दूसरे रूप में, कहता है कि ज्ञात होने से ही इसका रंग रूप बदल जाता है और हमारे लिए संभव नहीं कि बाहरी सत्ता को उसके वास्तविक रूप में देख सकें। पश्चिमी दर्शन में जार्ज बर्कले और कांट दोनों इस धारणा के समर्थक हैं।
किसी पदार्थ का ज्ञान उसके गुणों से होता है, वह गुणों का आश्रय है। जॉन लॉक का कथन है कि प्रधान गुण (विस्तार, आकार, ठोसपन) तो पदार्थों में विद्यमान हैं, परंतु अप्रधान गुण (रूप, रस आदि) ऐसे परिणाम हैं जो पदार्थ अपने आघात से हमारे मन में पैदा करते हैं। बर्कले ने कहा है कि दोनों प्रकार के गुण एक साथ मिलते हैं और जो युक्तियाँ अप्रधान गुणों के मानवी होने के पक्ष में दी जाती हैं, वे प्रधान गुणों के मानवी होने के पक्ष में भी दी जा सकती हैं। ज्ञान का विषय मानसिक अवस्थाओं से परे, उनसे अलग कुछ नहीं है।
कांट ने कहा है कि देश और काल, जिनमें पदार्थों की स्थिति बताई जाती है, बाह्य पदार्थ नहीं, न ऐसे पदार्थों के बीच कोई संबध है; वे तो मन की गुणग्राही शक्ति की आकृतियाँ हैं। सभी इंद्रियप्रदत्त इन दो साँचों में ढलकर मन तक पहुँचते हैं। हम इतना तो जानते हैं कि हमारे बोध किसी पदार्थ पर आश्रित हैं, परंतु हमारा ज्ञान प्रकटनों तक सीमित होता है, सत्ता के स्वरूप का जानना हमारे लिए संभव नहीं।
प्रोग्रामर

प्रोग्रामर या साफ्टवेयर रचयिता उस व्यक्ति को कहा जाता है जो कम्प्यूटर पर प्रोग्रामिंग करता है। प्रोग्रामर, कम्प्यूटर प्रोग्राम लिखता है (रचता है)।
अनंतप्रसाद रामभरोसे(बाल साहित्यकार)

अनंतप्रसाद रामभरोसे का जन्म ०१ दिसम्बर १९४५ ई० को सागर पाली, बलिया (उ०प्र) में हुआ। ये बाल साहित्य के प्रसिद्ध कवि हैं।आपकी प्रमुख बाल साहित्य कृतियाँ हैं- कानाबाती कुर्र 
 
प्रमुख बाल कविताएँ हैं- बच्चा होना कितना अच्छा, खटर-पटर मत कर 
संपर्क सूत्र- सागर पाली, बलिया (उ०प्र०)
शाखा

शाखा पेड़ का लकड़ी वाला वह भाग होता है जो कि तने से जुड़ा होता है लेकिन तने का भाग नहीं होता है। पेड़ के तने से कई शाखाएँ जुड़ी होती हैं। प्रत्येक शाखा की कई उप-शाखाएँ भी होती हैं और कई शाखाएँ तथा उप-शाखाएँ मिलकर एक जालनुमा छत बुनती हैं जिसकी वजह से पेड़ को उसकी छतरी मिलती है। इस अर्थ में शाखा को टहनी भी कहते हैं।

शाखा किसी विषय विशेष के उप-भाग को भी कहते हैं। उदाहरण के लिए-भौतिकी विज्ञान की एक शाखा है।

किसी मृग के दो प्रमुख सींगों से निकले छोटे-छोटे सींगों को भी शाखा कहते हैं।
यूटीसी−११:००

वर्तमान समय

इसे कुछ यूँ लिखा जाता है- 
2018-11-24T00:03:38-11:00
भोपाल (फिल्म)

कहानी

यह भोपाल में हुए त्रासदी की वास्तविक घटना पर आधारित एक हॉलीवुड फिल्म है। जिसमें १०,००० लोग एक ही रात में मर जाते है।

प्रदर्शन

इसका कुछ भाग १८ सितम्बर २०१४ को प्रदशित हुआ।

अमेरिका

यह फिल्म अमेरिका में १८ सितम्बर २०१४ को प्रदर्शित हुआ।

भारत

यह फिल्म भारत में ५ दिसम्बर २०१४ को प्रदर्शित होगा।
अल-याकूबी मस्जिद

अल-याकूबी मस्जिद एक मस्जिद है जो मैरोनिट कॉन्वेंट स्ट्रीट 4 में स्थित है, जो इजराइल में पुराने यरूशलम शहर के ईसाई क्वार्टर के बीच में स्थित है। इसका निर्माण 1187 में सेंट जेम्स इंटरसिस के ध्वस्त चर्च के खंडहर पर किया गया था।
सूअर पालन

सूअर पालन (Pig farming) से आशय सूअरों को खिलापिलाकर बड़ा करना और उनका प्रजनन कराकर उनकी संख्या बढ़ाना है। यह पशुपालन का एक प्रकार है। सूअर पालन मुख्यतः मांस के लिए किया जाता है किन्तु कभी-कभी चमड़े के लिए भी किया जाता है।
वैष्णव मंदिर, बीकानेर

वैष्णव मंदिर राजस्थान के शहर बीकानेर में लक्ष्मीनारायण जी का मंदिर प्रमुख गिना जाता है। इस मंदिर का निर्माण राव लूणकर्ण ने करवाया था। इसके अतिरिक्त बल्लभ मतानुयायियों के रतन बिहारी और रसिक शिरोमणि के मंदिर भी उल्लेखनीय हैं। इनके चारों ओर अब सुंदर बगीचे हैं। रत्न-बिहारी का मंदिर राजा रत्नसिंह के समय में बना था। धूनीनाथ का मंदिर इसी नाम के योगी ने १८०८ ई० में बनवाया था, जो नगर के पूर्वी द्वार के पास स्थित है। इसमें ब्रह्मा, विष्णु, महेश, सूर्य और गणेश की मूर्तियां स्थापित हैं। नगर से एक मील दक्षिण-पूर्व में एक टीले पर नागणेची का मंदिर बना है। अपनी मृत्यु से पूर्व ही महिषासुर मर्दिनी का यह अट्टारह भुजावाली मूर्ति राव बीका ने जोधपुर से यहां लाकर स्थापित की थी।